Dec 15,2016
దిగొచ్చిన టోకు ద్రవ్యోల్బణం
న్యూఢిల్లీ : పెద్ద నోట్ల రద్దుతో ప్రజల కొనుగోళ్లు తగ్గడంతో ఈ ఏడాది నవంబర్‌ మాసంలో టోకు ద్రవ్యోల్బణం సూచీ 3.15 శాతానికి దిగివచ్చింది. ఇంతక్రితం మాసంలో ఇది 3.39 శాతంగా చోటు చేసుకుంది. నవంబర్‌ 8 నుంచి పెద్ద నోట్ల మార్పిడి వల్ల అహారోత్పత్తుల కొనుగోళ్లు పడిపోవడంతో ద్రవ్యోల్బణం మరింత తగ్గిందని విశ్లేషకులు అంచనా వేస్తున్నారు. మరోవైపు ఇంధన, తయారీ ఉత్పత్తుల ద్రవ్యోల్బణం మాత్రం పెరిగింది. అహార్పోత్తుల ద్రవ్యోల్బణం సూచీ 3.31 శాతం నుంచి 1.25 శాతానికి పడిపోయింది. కూరగాయల ధరలు భారీగా తగ్గాయి. ఇంధన, విద్యుత్‌ ధరలు మాత్రం 6.18 శాతం నుంచి 7.07 శాతానికి పెరిగాయి. తయారీ ఉత్పత్తుల ద్రవ్యోల్బణం 2.67 శాతం నుంచి 3.20 శాతానికి హెచ్చించాయి. మొత్తం టోకు ద్రవ్యోల్బణం సూచీలో తయారీ, ఇంధన ఉత్పత్తుల వాటా అత్యధికంగా 79 శాతంగా ఉంది.
మీ స్నేహితులకు రికమెండ్ చెయ్యండి